Na sjeverozapadnom dijelu Pragrandea, gdje je sada smještena Policijska uprava Istarska, pronađeno je relativno veliko područje s brojnim ljudskim ostacima, pa se vjeruje da je upravo ovo mjesto talijanski pjesnik Dante Alighieri opjevao u svojoj Božanskoj komediji spomenuvši Pulu u sljedećim stihovima: come a Pola, presso del Carnaro ch'Italia chiude e i suoi termini bagna ili ... i ko što su [grobne rake] kod Pule, blizu žala, gdje Kvarner među Italije pere, ... (Pakao IX, 113-114).